Publication: Magyar Közlöny
Issue: MK-2002-161 (Year: 2002, Number: 161)
Era: 1990-2004
Section: szabályzatra és a tartalékok kezelésére vonatkozó elõírásokról szóló 170/1997. (X. 6.) Korm. rendelet 13. §-ának
Paragraph Index: 175

(3) Az Mvhr. 43. §-ának (10)—(11) bekezdése helyébe a következõ rendelkezések lépnek: „(10) A tõzsdén, illetve tõzsdén kívül kötött, a negyedév utolsó napjáig, illetve a mérleg fordulónapjáig le nem zárt határidõs ügyletek esetében az ügylet tárgyát képezõ pénzügyi instrumentum, egyéb áru kötési ára (árfolyama) és a negyedév utolsó napján, illetve a mérleg fordulónapján ismert piaci értéke (tárgyévi utolsó tõzsdei kereskedési napjára vonatkozóan az elszámolóház által megállapított elszámolóára, árfolyama) közötti különbözetet, mint az ügylet várható eredményét, azaz piaci értékét — fedezeti ügylet esetében legfeljebb a fedezett ügylet (ügyletek) negyedév utolsó napjáig, illetve a mérleg fordulónapjáig felmerülõ elszámolt idõarányos ellenkezõ elõjelû eredményének összegében, — el kell számolni értékelési különbözetként — és jellegétõl függõen — bevételként, illetve bevételt csökkentõ tételként. Ezzel egyidejûleg a ráfordításokkal szemben el kell számolni az értékelési különbözetbõl képzett céltartalékot. Ha a fedezeti ügylethez kapcsolódó alapügylet nem képezi részét a befektetési portfoliónak és idõarányos eredménye az idõbeli elhatárolásokban szerepel, akkor a fedezeti ügylet idõarányos eredményét is az idõbeli elhatárolások között kell elszámolni és nem az értékelési különbözetben.

Source: https://magyarkozlony.hu/hivatalos-lapok/8ed9960a852e07c4c64601af2bc8957fba205997/dokumentumok/daa4c7b23e9df3a91491bd9b070fcd46a5d5dced/letoltes